สวัสดีค่ะ ในซอย สุขุมวิท 49/13
มีการปรับปรุงคลอง (น่าจะเรียกว่าคลองพร้อมศรี 2) ซึ่งเวลาจะเข้าซอยนี้สามารถทะลุซอย สุขุมวิท 49/17 ได้ เพื่อเลี้ยวเข้าท้ายซอย 49/13
เป็นการเลี่ยงพวกวัสดุก่อสร้างและกรวยตามทางการปรับปรุงคลองตลอดเส้น 49/13

ทีนี้คืนนี้ เวลาประมาณ 21:00 น.
ตรงเข้ามาจากเส้นสุขุมวิท 49
เมื่อเลี้ยวเข้าซอย 49/17 จนสุดซอย(เพื่อจะทะลุออก 49/13 ตรงท้ายซอย)
พบว่าปิดทางออกซอยจากการก่อสร้าง โดยไม่มีการแจ้งไว้หน้าปากซอยทางเข้า มีแต่ป้ายปิดทางออก
ทำให้ต้องถอยรถยาวสุดซอยเพื่อไปวนเข้าทางอื่น

ควรมีการจัดการระบบการปรับปรุงคลองในซอยนี้มากกว่านี้
นี่ไม่ใช่ประเด็นครั้งแรกกับการปรับปรุงคลองตรงนี้มามากกว่า 1 เดือน
บางวันรถแบ็คโฮทำงานในซอย กินพื้นที่ถนนในซอยทั้งเลน ทำให้รถวิ่งเข้าออกไม่ได้จนกว่าเค้าจะจัดการงานตรงนั้นเสร็จ บางวันต้องสละรถเพื่อเดินเข้าคอนโดท้ายซอยเพราะหน่วยงานที่รับผิดชอบการก่อสร้างหน้างานไม่มีการแจ้งเวลาที่แน่นอน หรือว่าจะใช้เวลานานแค่ไหนในการดำเนินงานที่กินพื้นที่ถนนในซอยของแต่ละช่วง รวมถึงการดำเนินงานที่รถตักแบ็คโฮหมุนไปมาระหว่างรถจะสัญจร ต้องบีบแตรเตือนกันเองว่ารถจะผ่าน คนงานหน้างานถึงจะโบกๆ ให้แบ็คโฮหยุดหมุน

ทั้งนี้ทั้งนั้นยังพอเบียดๆ กันไปได้ในแต่ละวัน
แต่ถ้าจะปิดซอยตอนไหน ช่วงไหน ตรงไหนทะลุไม่ได้ ควรทำป้ายแจ้งเตือน หรือออกประกาศเตือนที่อยู่อาศัยโดยรอบให้ทั่งถึงค่ะ